OpenLLM-France/wikimedia huggingface dataset:
# Divorci a la italiana

Divorci a la italiana (títol original en italià: Divorzio all'italiana) és una pel·lícula italiana, dirigida per Pietro Germi estrenada el 1961 i doblada al català.
Aquesta pel·lícula ser la primera que va rebre la denominació Comèdia italiana, terme que va caracteritzar una gran part de la producció cinematogràfica italiana dels anys 1960 i 1970.

## Argument

Un noble sicilià es vol tornar a casar, però com el divorci és il·legal a Itàlia, fa de tot perquè la seva dona s'enamori d'un altre home, per poder-los sorprendre junts, matar-la i tenir una pena lleugera per crim d'honor.

## Repartiment

* Marcello Mastroianni: Ferdinando Cefalù
* Daniela Rocca: Rosalia Cefalù
* Stefania Sandrelli: Angela
* Leopoldo Trieste: Carmelo Patanè
* Odoardo Spadaro: Don Gaetano Cefalù
* Margherita Girelli: Sisina
* Angela Cardile: Agnese
* Lando Buzzanca: Rosario Mulè
* Pietro Tordi: De Marzi
* Ugo Torrente: Don Calogero
* Antonio Acqua: el capellà
* Bianca Castagnetta: Donna Matilde Cefalù
* Giovanni Fassiolo
* Ignazio Roberto Daidone
* Francesco Nicastro

## Al voltant de la pel·lícula

Hom pot reconèixer en algunes escenes d'exteriors la vila siciliana d'Ispica (a la pel·lícula, la vila fictícia d'Agromonte). Les escenes d'interiors van ser rodades al Teatre Bellini d'Adrano.

## Premis i nominacions
### Premis

* 1963: Oscar al millor guió original per Pietro Germi, Ennio De Concini i Alfredo Giannetti
* 1963: BAFTA al millor actor estranger per Marcello Mastroianni
* 1963: Millor comèdia en el Festival Internacional de Cinema de Cannes per Pietro Germi

### Nominacions

* 1962: Palma d'Or
* 1963: Oscar al millor director per Pietro Germi
* 1963: Oscar al millor actor per Marcello Mastroianni
* 1963: Globus d'Or al millor actor musical o còmic per Marcello Mastroianni
* 1963: BAFTA a la millor pel·lícula
* 1963: BAFTA a la millor actriu estrangera per Daniela Rocca

## Crítica

Comèdia que dispara contra el manipulable honor sicilià, l'element desencadenador del qual és gairebé sempre el sexe. Molt lloada en el seu dia, el temps l'ha fet empal·lidir, sobretot pel que fa al guió i a la posada en escena, que semblaven aleshores virtuts inapel·lables.

## Referències

* 1 2 Divorci a la italiana
* ↑ «Divorzio all'italiana». The New York Times.
* ↑ Després de la derogació del delicte d'adulteri el 1968, després de la introducció del divorci el 1970 (llei 898), després de la reforma dels drets de la família el 1975 (llei 151), després de la introducció de l'avortament el 1978 (llei 194), les disposicions en relació amb els crims d'honor van ser abrogats el 5 d'agost de 1981 (llei 442).
* ↑ Calderon, pàg. 166

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Cao Xueqin

Cao Xueqín (en xinès: 曹雪芹; en pinyin: Cáo Xuěqín), també conegut com a Mengruan (夢阮, Mèng Ruǎn), va néixer el 1715 a Nanquín (o potser el 1724) i va morir, a Pequín, el 1763 (altres fonts indiquen el 1764) va ser un novel·lista, poeta, filòsof i pintor que va viure durant la dinastia Qing. Considerat una de les figures de la literatura universal per la seva obra inacabada El somni del pavelló vermell. La casa on visqué els seus últims anys és avui el Memorial de Cao Xuequin.

## Pintura

En la majoria de les biografies d'aquest autor no consta la seva faceta com a pintor quan, precisament, la venda dels seus quadres va ser una font d'ingressos per a Cao Xueqin que no volia ser un pintor oficial. Vers el 1760 va oferir a Min Dun, una de les seves obres que representava una roca (un dels temes preferits dels pintors xinesos de totes les èpoques). Dun Min va escriure un poema on expressava la seva admiració pel caràcter informal de l'artista que residia a prop de Pequín al peu d'una muntanya a l'oest d'aquesta ciutat (Font: nota 16 de l'article en francès dedicat a aquest autor).

## Referències

* ↑ Briggs, Asa (ed.) (1989) The Longman Encyclopedia, Longman, ISBN 0-582-91620-8
* ↑ Zhou, Ruchang. Cao Xueqin, p. 230–233.
* ↑ Zhang Yiquan: Hong lou meng volume 1. p.2 cited in the introduction to The Dream of the Red Chamber. by Li-Tche Houa and Jacqueline Alézaïs. La Pléiade 1979

## Bibliografia

* “Narratives xineses: ficcions i altres formes de no-literatura” d'Alicia Relinque Eleta. Editorial UOC .Barcelona, 2008. Pàgs.109 -111.

## Enllaços externs

* http://www1.chinaculture.org/library/2008-02/08/content_23134.htm Arxivat 2012-11-14 a Wayback Machine. (text en anglès)
* http://www.renditions.org/renditions/authors/caoxue.html Arxivat 2009-06-09 a Wayback Machine. (text en anglès)
# Charles Fasel

Charles Fasel (Friburg, 21 de maig de 1898 - Ascona, 10 de gener de 1984) va ser un jugador d'hoquei sobre gel suís que va competir durant la dècada de 1920.
El 1928 va prendre part en els Jocs Olímpics de Sankt Moritz, on guanyà la medalla de bronze en la competició d'hoquei sobre gel.
Amb l'HC Davos, amb qui jugà entre 1921 i 1929, guanyà la lliga suïssa el 1926, 1927 i 1929. Amb la selecció suïssa també guanyà l'or al Campionat d'Europa de 1926 i el bronze als de 1924 i 1925.

## Referències

* 1 2 «Charly Fasel Olympic Results». sports-reference.com. Arxivat de l'original el 16 de juliol 2014. [Consulta: 9 febrer 2017].
# 1,1,2-Tricloro-1,2,2-trifluoroetà

L'1,1,2-tricloro-1,2,2-trifluoroetà pertany a la família dels CFC i també es pot anomenar freó-113 o CFC-113. La seva fórmula és Cl₂FC-CClF₂. És el tercer clorofluorocarbur més utilitzat en el llarg de la història a més del CFC-11 i el CFC-12.

## Estructura

La nomenclatura engloba els dos isòmer estructurals del triclorotrifluoroetà. Un d'ells és el Cl₂FC-CClF₂ i l'altre és el Cl₃C-CF₃. Segons la nomenclatura específica dels CFC, el primer d'ells seria l'1,1,2-triclorotrifluoroetà i el segon l'1,1,1-triclorotrifluoroetà. Tot i que el primer és el més comú.

## Aplicacions

Té la majoria de les aplicacions dels compostos d'aquesta família, encara que les més importants són:
* Refrigerant en sistemes d'aire condicionat.
* Producte de neteja en sistemes electrònics.
* Dissolvent industrial.
* Agent escumant.
Té altres aplicacions encara que són les més comunes entre els CFC.

## Legislació i degradació

Un cop establert el Protocol de Montreal es va acordar eliminar progressivament l'ús de tots els clorofluorocarburs, incloent-hi el CFC-113, degut a la seva interacció en la destrucció de la capa d'ozó. Aquest CFC es troba en major proporció en l'estratosfera, on arriba des de la troposfera mitjançant difusió i, és allà on es produeixen les reaccions fotolítiques que el fan tan perillós creant radical químic clorur.

## Propietats particulars

Aquest CFC té un temps de residència d'uns 85-90 anys en l'atmosfera i segons els índexs de ODP (Índex d'esgotament d'ozó a causa d'una substància) i GWP (Índex de contribució d'una substància a l'escalfament global) s'observa que el CFC-113 és un dels compostos d'aquesta família amb els valors més baixos, encara que superiors a altres contaminants atmosfèrics d'altres famílies.

## Referències

* ↑ «The Montreal Protocol» (en anglès). Ozone Secretariat. Arxivat de l'original el 17 agost 2015. [Consulta: 18 desembre 2020].
* ↑ Solomon, Susan. «STRATOSPHERIC OZONE DEPLETION: A REVIEWOF CONCEPTS AND HISTORY» (en anglès). [Consulta: 18 desembre 2020].
* ↑ «6.12.2 Direct GWPs» (en anglès). grida.no. Arxivat de l'original el 20 de juliol 2016. [Consulta: 18 desembre 2020].

## Enllaços externs

* http://www.epa.gov/chemfact/s_freon.txt
# 1,2-difluorobenzè

L'1,2-difluorobenzè és un compost aromàtic amb fórmula ${\ce {C6H4F2}}$. Aquest líquid incolor és un dissolvent utilitzat en els estudis electroquímics de complexos de metalls de transició. En comparació amb la majoria de dissolvents alifàtics i aromàtics halogenats convencionals, posseeix una constant dielèctrica excepcionalment alta (ε$_0$ = 13,8 a 300 K). Així, pot ser un dissolvent adequat per a complexos organometàl·lics catiònics i/o altament electròfils.

## Propietats

L'1,2-difluorobenzè és un líquid incolor. El seu punt de fusió és de −34 °C, el punt d'ebullició 92 °C, la seva densitat és d'1,158 g/cm³ a 25 °C i l'índex de refracció val 1,443. No és miscible o és difícil de barrejar amb aigua. És estable, incompatible amb agents oxidants forts, molt inflamable, i amb un punt d'inflamació baix.

## Preparació

L'1,2-difluorobenzè es prepara mitjançant una simple reacció de substitució de fluor amb fluorobenzè.
${\ce {C6H5F + F2 -> C6H4F2 + HF}}$

## Usos

L'1,2-difluorobenzè s'ha utilitzat com a dissolvent per a l'anàlisi electroquímica de complexos de metalls de transició. És relativament químicament inert, es coordina feblement i té una constant dielèctrica prou alta per a dissoldre molts electròlits i sals complexes metàl·liques. S'utilitza com a dissolvent de coordinació feble per a complexos metàl·lics. Té un paper com a anestèsic.

## Perill

DFB és un líquid i vapor altament inflamables. Els productes de descomposició perillosos formats en condicions d'incendi inclouen òxids de carboni i fluorur d'hidrogen.

## Referències

* ↑ «1,2-difluorobenzene». [Consulta: 14 gener 2023].
# 1,6-Bis(fosfat) de fructosa

L'1,6-bis(fosfat) de fructosa (també coneguda com a èster de Harden-Young) és una molècula de fructosa fosforilada als carbonis 1 i 6 (és a dir, és un fructosafosfat). La forma β- D d'aquest compost és comuna a les cèl·lules. En entrar a la cèl·lula, la major part de la glucosa i la fructosa es converteixen en fructosa 1,6-bisfosfat.

## Referències

* ↑ Alfarouk, Khalid O.; Verduzco, Daniel; Rauch, Cyril; Muddathir, Abdel Khalig; Bashir, Adil H. H. Oncoscience, 1, 12, 18-12-2014, pàg. 777–802. DOI: 10.18632/oncoscience.109. PMC: 4303887. PMID: 25621294 [Consulta: free].
* ↑ Berg, Jeremy M. Biochemistry. 5th. New York: W.H. Freeman and Company, 2002. ISBN 0-7167-3051-0.
* ↑ Nelson, D. L.; Cox, M. M. "Lehninger, Principles of Biochemistry" 3rd Ed. Worth Publishing: New York, 2000. ISBN 1-57259-153-6.
Via metabòlica de la glicòlisi :
| Glucosa | Hexoquinasa | Hexoquinasa | Glucosa 6-fosfat | Glucosa-6-fosfat isomerasa | Glucosa-6-fosfat isomerasa | Fructosa 6-fosfat | fosfofructoquinasa-1 | fosfofructoquinasa-1 | Fructosa 1,6-bisfosfat | Fructosa bifosfat aldolasa | Fructosa bifosfat aldolasa |
| | ATP | ADP | | | | | ATP | ADP | | | |
| Dihidroxiacetona fosfat | | Gliceraldehid 3-fosfat | Triosafosfat isomerasa | Triosafosfat isomerasa | Triosafosfat isomerasa | Gliceraldehid 3-fosfat | Gliceraldehide-3-fosfat deshidrogenasa | Gliceraldehide-3-fosfat deshidrogenasa | Gliceraldehide-3-fosfat deshidrogenasa | 1,3-bifosfoglicerat |
| | | | | | | | NAD$^+$ + P$_i$ | NADH + H$^+$ | | |
| | + | | | | 2 | | | | 2 | |
| Fosfoglicerat quinasa | Fosfoglicerat quinasa | Fosfoglicerat quinasa | 3-fosfoglicerat | Fosfoglicerat mutasa | Fosfoglicerat mutasa | Fosfoglicerat mutasa | 2-fosfoglicerat | Fosfopiruvat hidratasa(enolasa) | Fosfopiruvat hidratasa(enolasa) | Fosfopiruvat hidratasa(enolasa) | Fosfoenolpiruvat | Piruvat quinasa | Piruvat quinasa | Piruvat quinasa | Piruvat |
| ADP | ATP | | | | | | | | H$_2$O | | | ADP | ATP | | |
| | | 2 | | | | 2 | | | | 2 | | | | 2 | |
# 1318

L'any 1318 (MCCCXVIII) va ser un any comú que començava diumenge del calendari julià.

## Esdeveniments

* Barcelona: Jaume II d'Aragó crea l'Arxiu de la Corona d'Aragó com a arxiu unificat de tots els territoris de la Corona d'Aragó.
* Els mongols comencen a adquirir l'estil de vida de l'Iran i perden poder militar
* Plaga entre el ramat oví d'Europa

## Necrològiques

* Abdiso bar Berika, escriptor en siríac.

## Referències

* ↑ «Arxiu de la Corona d'Aragó». Gran Enciclopèdia Catalana. Barcelona: Grup Enciclopèdia Catalana. [Consulta: 26 juny 2024].
* ↑ «L’arxiu de la Corona d’Aragó (Barcelona)». Catalunya Romànica. Gran Enciclopèdia Catalana, enciclopedia.cat. [Consulta: 26 juny 2024].
* ↑ «‘Abdīšo’ bar Berīkā | enciclopedia.cat». [Consulta: 29 octubre 2024].
# A2 (míssil)

L'A2 és un míssil alemany de proves construït el 1934. En el seu disseny va participar Wernher von Braun. Amb ell es va fer el primer vol de prova de tota una família de coets que portaria al desenvolupament del V2, el primer míssil balístic del món. Es van construir dos A2, als quals van anomenar Max i Moritz. Tots dos van funcionar bé en les proves.
El propulsant estava format per 35 kg d'oxigen líquid i un 75% d'alcohol, injectats a pressió en la cambra de combustió i que es consumien en 16 segons. La pressió en el moment del llançament arribava als 18 bars en l'enlairament (produint una empenta de 320 quiloponds), baixant als 14 bars durant la combustió (i baixant l'empenta corresponentment a 240 quiloponds). La pressió dins la cambra de combustió era de 9,2 bars. El volant d'inèrcia usat per estabilitzar el coet va ser desplaçat a la zona entre els tancs de propulsant, en lloc de situar-lo al morro, com en l'A1.

## Característiques

* Empenyiment: 3000 kN
* Massa : 107 kg
* Diàmetre : 0,31 m
* Longitud : 1,61 m
* Altitud màxima : 3,50 km

## Referències

* ↑ Wade, Mark. «A2» (en anglès), 2008. [Consulta: 27 maig].
* ↑ Clemente, Rafael; Abella, Rafael; Batalla, Xavier «V-2: La carrera del espacio nació del terror» (pdf PDF) (en castellà). La Vanguardia, Revista, 03-10-1992, pàg. 1-3 [Consulta: 25 abril 2016].

## Vegeu també

* A1
* A3
* V2 (A4)
* A4b
* A5
* A6
* A9
# ABJ (motocicleta)

L'ABJ fou una motocicleta lleugera fabricada per AB Jackson Cycles a Birmingham, Anglaterra, entre 1950 i 1954. Duia un motor de dos temps Villiers, disponible en les cilindrades de 48, 98 i 123 cc. El model de 48 cc Auto-Minor es venia per només 41 lliures esterlines.

## Referències

* ↑ Tragatsch, Erwin; Ash, Kevin. The New Illustrated Encyclopedia of Motorcycles (en anglès). Londres: Quantum Publishing, 2000. ISBN 1-86160-342-8.

## Enllaços externs

* Història d'ABJ (anglès)
# AMSN

L'aMSN (o Alvaro's Messenger) és un altre dels clients de missatgeria instantània, tal com el Windows Live Messenger o el Gaim.
En aquest cas té la particularitat de què la seva intenció se ser un clon el màxim de fidel possible al client de Microsoft (MSN Messenger), pel que fa a les funcions bàsiques, xat, transferència de fitxers, i més endavant so o videoconferència.
Està escrit tot fent servir TCL/TK, que és un llenguatge interpretat (estil PHP, o Perl), això fa que en tots els sistemes operatius on tinguem l'intèrpret del llenguatge puguem connectar-nos a la xarxa del MSN Messenger i parlar amb els nostres contactes.

## Alguns avantatges sobre el MSN Messenger

* Totalment en català
* Funcionament a través de proxy
* Podem detectar qui ens ha esborrat de la seva llista
* Avisa quan algú obre/tanca la finestra de conversa
* Podem personalitzar els nostres alies segons amb qui parlem
* Possibilitat de captar els avatars dels teus contactes
* Seguretat millorada
* Més extensions disponibles
* Moltes altres...

## Sistemes operatius suportats

* Linux
* Windows
* BSD
* Mac OS X

## Enllaços externs

* (anglès) http://www.amsn-project.net/ Arxivat 2009-11-07 a Wayback Machine. Pàgina del projecte
* (anglès) http://www.amsn-project.net/download.php Arxivat 2009-11-17 a Wayback Machine. Descàrrega de l'última versió (multisistema)
# ARM Cortex-A5

L'ARM Cortex-A5 és un nucli de processador de 32 bits amb llicència d'ARM Holdings que implementa l'arquitectura ARMv7-A anunciada el 2009.

## Visió general

El Cortex-A5 està pensat per substituir els nuclis ARM9 i ARM11 per utilitzar-los en dispositius de gamma baixa. El Cortex-A5 ofereix funcions de l'arquitectura ARMv7 centrades en aplicacions d'Internet, com ara VFPv4 i SIMD avançat NEON.
Les característiques principals del nucli Cortex-A5 són:
* Microarquitectura d'un sol número i en ordre amb un pipeline de 8 etapes
* Extensió del conjunt d'instruccions NEON SIMD (opcional)
* Unitat de coma flotant VFPv4 (opcional)
* Codificació del conjunt d'instruccions Thumb-2
* Jazelle RCT
* 1,57 DMIPS /MHz

## Xips

Diversos system-on-chips (SoC) han implementat el nucli Cortex-A5, incloent:
* Actions Semiconductor ATM7029 (gs702a) és una configuració Cortex-A5 de quatre nuclis
* Les APU d'AMD inclouen un Cortex-A5 com a coprocessador de seguretat
* Amlogic S805, M805 i A111
* Analog Devices ADSP-SC57x, sèrie ADSP-SC58x ARM Cortex-A5 + SHARC+ DSP multinucli
* Atmel SAMA5Dxx
* Sèrie Vybrid Freescale
* Mòdul NTC 1879VM8Ya (Penta-core Cortex-A5, fins a 800 MHz)
* Qualcomm Snapdragon S1 MSM7x25A / MSM7x27A (fins a 1,0 GHz + Adreno 200)
* Qualcomm Snapdragon S4 Play
* Samsung Exynos 7420 (Cortex-A5 com a DSP d'àudio)
* Spreadtrum SC8810 (un sol nucli A5 1 GHz + GPU Mali400)
* conté un Cortex-A5 com a processador de seguretat de plataforma

## Plataforma de desenvolupament

| Nom | Processador | Junta controladora | USB | ports sèrie |
| MYD-JA5D2X | Atmel SAMA5D2 Cortex-A5 | MYC-JA5D2X | 3 x USB Host (1 x USB HSIC) | 2 x RS232 (1 x depuració), 1 x RS485 |
| MYD-JA5D44 | Atmel SAMA5D4 Cortex-A5 | MYC-JA5D44 | 3 x USB | 2 x RS232 (1 x depuració), 1 x RS485 |
| MYD-SAMA5D3X | Atmel SAMA5D3 Cortex-A5 | 512/256 MB DDR2, 256 MB Nand Flash, 16 MB Nor Flash, 4 MB Flash de dades | 2 x USB Host, 1 x USB OTG | 2 x RS232 (1 x depuració), 1 x RS485 |

## Referències

* ↑ Jon Stokes. «ARM fills out CPU lineup with Cortex A5» (en anglès). Ars Technica, 23-10-2009. [Consulta: 18 octubre 2012].
* ↑ Jon Stokes. «ARM fills out CPU lineup with Cortex A5» (en anglès). Ars Technica, 23-10-2009. [Consulta: 18 octubre 2012].
* ↑ «Cortex-A5 Processor» (en anglès), 01-02-2015.
* ↑ Ryan Smith. «AMD 2013 APUs To Include ARM Cortex-A5 Processor For TrustZone Capabilities» (en anglès). AnandTech, 13-06-2012. [Consulta: 17 octubre 2012].
* ↑ «The Samsung Exynos 7420 Deep Dive - Inside A Modern 14nm SoC» (en anglès). AnandTech. [Consulta: 15 juny 2015].
# ARM Cortex-A55

L'ARM Cortex-A55 és una unitat de processament central que implementa el conjunt d'instruccions ARMv8.2-A de 64 bits dissenyat pel centre de disseny de Cambridge d'ARM Holdings. El Cortex-A55 és una canalització superescalar en ordre de descodificació de 2 amples.

## Disseny

El Cortex-A55 serveix com a successor de l'ARM Cortex-A53, dissenyat per millorar el rendiment i l'eficiència energètica respecte a l'A53. ARM ha afirmat que l'A55 hauria de tenir un 15% d'eficiència energètica millorada i un 18% més de rendiment en relació amb l'A53. L'accés a la memòria i la predicció de branques també es milloren en relació amb l'A53.
Els nuclis Cortex-A75 i Cortex-A55 són els primers productes que admeten la tecnologia DynamIQ d'ARM. El successor de gran. PETIT, aquesta tecnologia està dissenyada per ser més flexible i escalable quan es dissenyen productes multi-nucli.

## Llicència

El Cortex-A55 està disponible com a nucli SIP per als llicenciataris, i el seu disseny el fa adequat per a la integració amb altres nuclis SIP (per exemple, GPU, controlador de pantalla, DSP, processador d'imatges, etc.) en una matriu que constitueix un sistema en un xip (SoC).
ARM també ha col·laborat amb Qualcomm per a una versió semi-personalitzada del Cortex-A55, utilitzada dins del nucli de la CPU Kryo 385. Aquest nucli semi-personalitzat també s'utilitza en alguns SoC de gamma mitjana de Qualcomm com Kryo 360 Silver i Kryo 460 Silver.

## Ús

* El Cortex-A55 s'utilitza com a petit nucli als dispositius Intel Agilex D-series SoC FPGA.
* Rockchip RK3566/RK3568, RK3588.
* Amlogic S905X3, S905X4, A113D2, T962X2, T968X2, T962D2.
* Unisoc SC9863A
* Exynos 850
* JLQ JR510
* NXP i.MX93

## Referències

* ↑ «Cortex-A55» (en anglès). Cortex-A55. ARM Holdings. [Consulta: 10 juliol 2017].
* ↑ «A closer look at ARM’s new Cortex-A75 and Cortex-A55 CPUs» (en anglès), 31-05-2017. [Consulta: 15 octubre 2023].
* ↑ «RZ/G2L - General-purpose Microprocessors with Dual-core Arm® Cortex®-A55 (1.2 GHz) CPUs and Single-core Arm® Cortex®-M33 (200 MHz) CPU, with 3D Graphics and Video CODEC Engine | Renesas» (en anglès). [Consulta: 15 octubre 2023].
* ↑ Aufranc (CNXSoft), Jean-Luc. «SECO Modular Vision HMI displays support Arm and x86 SMARC 2.1 modules - CNX Software» (en anglès americà), 10-10-2023. [Consulta: 15 octubre 2023].
# ARM Cortex-A710

L'ARM Cortex-A710 és el successor de l'ARM Cortex-A78, sent la CPU Cortex "gran" Armv9 de primera generació. És el company del nucli d'eficiència ARM Cortex-A510 "PETIT". Va ser dissenyat pel centre d'Austin d'ARM Ltd. És la quarta i darrera iteració de la família principal d'Arm Austin. Forma part d'Arm's Total Compute Solutions 2021 (TCS21) juntament amb Arm's Cortex-X2, Cortex-A510, Immortalis-G710 i CoreLink CI-700/NI-700.

## Canvis d'arquitectura en comparació amb ARM Cortex-A78

El processador implementa els canvis següents:
* Canviar el nom/amplada d'enviament: 5 (disminuït de 6).
* Conducte de 10 cicles (disminuït d'11).
* L'únic ARMv9 compatible amb EL0 AArch32.
* Canviar el nom/amplada d'enviament: 5 (disminuït de 6).
* Conducte de 10 cicles (disminuït d'11).
* L'únic ARMv9 compatible amb EL0 AArch32.
Millores:
* Un 30% més eficient d'energia que Cortex-A78.
* 10% d'augment del rendiment en comparació amb Cortex-A78.
* 2x ML elevació.

## Ús

* MediaTek Dimensity 9000/9000+
* Qualcomm Snapdragon 7 Gen 1
* Qualcomm Snapdragon 7+ Gen 2
* Qualcomm Snapdragon 8/8+ Gen 1
* Samsung Exynos 2200

## Referències

* ↑ «First Armv9 Cortex CPUs for Consumer Compute» (en anglès). community.arm.com. [Consulta: 12 agost 2021].
* 1 2 Frumusanu, Andrei. «Arm Announces Mobile Armv9 CPU Microarchitectures: Cortex-X2, Cortex-A710 & Cortex-A510» (en anglès). www.anandtech.com. [Consulta: 13 agost 2021].
* ↑ «Arm Total Compute solutions powering decade of compute - Architectures and Processors blog - Arm Community blogs - Arm Community» (en anglès). community.arm.com, 25-05-2021. [Consulta: 16 setembre 2023].
* ↑ Frumusanu, Andrei. «Arm Announces Mobile Armv9 CPU Microarchitectures: Cortex-X2, Cortex-A710 & Cortex-A510» (en anglès). www.anandtech.com. [Consulta: 13 agost 2021].